เรื่องร้องเรียน: ถนนเป็นดินเป็นหลุมเป็นบ่อครับ ในซอยไม่มีไฟแสงสว่าง ถนนเป็นช่วงโค้งแต่มืดไม่มีไฟเกิดอุบัติเหตุหลายครั้ง
การดำเนินการของเจ้าหน้าที่: กรณีขอติดตั้งไฟฟ้าส่องสว่างบริเวณถนนเลียบคลองบึงฝรั่ง นั้น สำนักงานเขตหนองจอก โดยฝ่ายโยธาได้จัดทำหนังสือประสานการไฟฟ้านครหลวงเขตมีนบุรี เพื่อให้ทำการสำรวจและประมาณราคา ทั้งนี้เมื่อการไฟฟ้าประมาณราคาแล้วเสร็จ สำนักงานเขตหนองจอกจะได้ขอจัดสรรเงินงบประมาณในการติดตั้งต่อไป ในส่วนปัญหาถนนชำรุดเป็นหลุมบ่อนั้น สำนักงานเขตหนองจอกขอเรียนให้ทราบว่าถนนเส้นดังกล่าวอยู่ในพื้นที่ความรับผิดชอบของกรมชลประทาน
ความเห็นของผู้แจ้ง: ทำงานได้รวดเร็วทันใจดีครับ แต่น่าจะประสานงานกับฝ่ายกรมชลประทานเพื่อให้มาดำเนินการแก้ไขให้ด้วย เพราะผมก็มีบ้านอยู่ใน จังหวัดกรุงเทพมหานคร ไม่ใช่อยู่จังหวัดกรมชลประทาน หน่วยงานราชการติดต่อประสานงานเพื่อให้เข้ามาแก้ไขปรับปรุงน่าจะมีความคล่องตัวกว่าครับ  ฝากไว้เพื่อดำเนินการให้ด้วยครับ ขอบคุณครับ  ด้วยความเคารพ
พื้นที่: แขวงหนองจอก เขตหนองจอก กรุงเทพมหานคร